#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2023. szeptember 26-i ülésére

*Javaslat a FALCO Zrt. beruházásában tervezett termelői elektromos földkábel zöldterületen történő elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A FALCO Zrt. (9700 Szombathely, Zanati út 26.) megbízásából a VILLKÁSZ Kft. (9700 Szombathely, Mérleg u. 1/A.) kérelmet nyújtott be a Városüzemeltetési Osztályhoz. A kérelem szerint a FALCO Zrt. Puskás Tivadar utcai 7282/6 hrsz-ú telephelye és a Kolozsvár utcai 7848 hrsz-ú telephelye között 1680 m hosszúságú 20 kV-os termelői földkábel létesül.

A tervezett 20 kV-os földkábel nyomvonala érinti Szombathely, 7273/21 hrsz-ú önkormányzati tulajdonú árkot, a 7277/3 hrsz-ú Vámház utca zöldterületét, valamint a 7737/1 hrsz-ú Sárvár utca zöldterületét.

A Sárvár utca keleti oldalán a zöldterületben meglévő villamos földkábel nyomvonalán tervezték az új 20 kV-os termelői földkábel nyomvonalát.

A tervezést megelőző nyomvonal bejáráson a FALCO Zrt. képviselője felajánlotta, hogy a vezeték építésével együtt a nyomvonallal érintett szakaszon az árok kaszálását, a nyesedék elszállítását elvégezteti.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2023. szeptember „ ”**

**/: Horváth Soma :/**

**Határozati Javaslat**

**…../2023. (IX.26.) VISB. sz. határozat**

A Városstratégiai, Idegenforgalmi és Sport Bizottság a „Javaslat a FALCO Zrt. beruházásában tervezett termelői elektromos földkábel zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság támogatja, hogy a FALCO Zrt. Puskás Tivadar utcai 7282/6 hrsz-ú telephelye és a Kolozsvár utcai 7848 hrsz-ú telephelye között a benyújtott tervdokumentáció alapján a Szombathely, 7273/21 hrsz-ú önkormányzati tulajdonú árok, a 7277/3 hrsz-ú Vámház utca, valamint a 7737/1 hrsz-ú Sárvár utca zöldterületén épüljön ki a 20 kV-os termelői földkábel, azzal, hogy a vezeték építésével együtt a nyomvonallal érintett szakaszon a 7273/21 hrsz-ú és a 7737/1 hrsz-ú ingatlanokon lévő árok kaszálását, a nyesedék elszállítását a beruházó végzi el.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal